Emmaste mõis
Emmaste mõis (saksa keeles Emmast) oli rüütlimõis Emmaste kihelkonnas Läänemaal. Nüüdisajal jääb mõis Hiiumaa valda. Mõis rajati 1796 Hiiu-Suuremõisa mõisast eraldatud osast. Algul olid mõisa omanikud Stenbockid, sh Jakob Pontus Stenbock. Aastast 1819 olid omanikud de la Gardied. 1899–1919 olid mõisa omanikud Hoyningen-Huened ja neist viimasena Alexander von Hoyningen Huene. Emmaste mõisas tegutses 18. sajandil ka Emmaste tellisetehas.